**PROCESVERBAL**

**nga vazhdimi i parë i seancës së 29-të të Këshillit të Agjencisë për Shërbime Mediatike Audio dhe Audiovizuele,**

 **mbajtur më 23.07.2024**

**Anëtarët e pranishëm të Këshillit të Agjencisë:** Lazo Petrushevski kryetar i Këshillit të ASHMA-së, Selver Ajdini zëvendës kryetar i Këshillit të ASHMA-së, Lazar Trajçev, Zoran Fidanoski, dr. Metodija Jançeski.

**Anëtarët në mungesë të Këshillit të Agjencisë:** mr. Alma Mashoviq.

**Në seancë ishte i pranishëm dhe dr. Zoran Trajçevski, drejtor i Agjencisë për Shërbime Mediatike Audio dhe Audiovizuele.**

**Të pranishëm nga shërbimi profesional:** mr. Dragica Ljubevska, Goran Radunoviq, mr. Magdalena Davidovska Dovleva, mr. Aleksandar Xhuvareviq, Maja Damevska, dr. Ivana Stojanovska.

**Të pranishmit e tjerë:** /

Z. Petrushevski hapi vazhdimin e parë të seancës së 29-të të Këshillit të Agjencisë për Shërbime Mediatike Audio dhe Audiovizuele. Seanca filloi në ora 14:00 dhe u mbajt në ambientet e Agjencisë, salla e konferencave, kati i dytë.

Z. Petrushevski informoi se znj. Mashoviq nuk do të marrë pjesë në seancë për shkak të pushimit vjetor dhe ndodhet jashtë vendit. Ai shpjegoi se në seancë do të shqyrtohen dy pikat e anuluara, përkatësisht Pika 11 – Propozim për dhënien e miratimit për marrjen e vendimit për furnizim të shërbimit – Mirëmbajtja e aparateve të kafesë për nevojat e Agjencisë, me vlerë të parashikuar, nën kufijtë e vlerës për zbatimin e Ligjit për furnizim publik dhe Pika 12 – Propozim për dhënien e miratimit për zbatimin e procedurës për furnizim publik - mallra: Licencë për Firewall.

**Pika 11**

Udhëheqësi i njësisë për furnizim publik mr. Aleksandar Xhuvareviq, arsyetoi Propozimin për dhënien e miratimit për marrjen e vendimit për furnizim të shërbimit – Mirëmbajtja e aparateve të kafesë për nevojat e Agjencisë, me vlerë të parashikuar nën kufijtë e vlerës për zbatimin e Ligjit për furnizim publik. Ai shpjegoi se sipas skadimit të garancisë ekzistuese të aparateve të kafesë në Agjenci, paraqitet nevoja për mirëmbajtjen dhe servisimin e tyre. Në këtë drejtim është kryer analiza e tregut dhe janë kërkuar oferta për shërbimin në fjalë. Ka ardhur një ofertë e cila përveç mirëmbajtjes dhe servisimit të aparateve të kafesë, do të ofrojë dhe 54 kilogramë kafe, përfshirë në çmimin e mirëmbajtjes së rregullt të aparateve të kafesë.

Z. Trajçev tha se edhe pse nuk është punë e Këshillit, meqënëse bëhet fjalë për shpenzim të parave publike, sugjeroi që gjithmonë të ketë më shumë se një ofertë për të zgjidhur ofertën me pagesë më të mirë ekonomike. Ai shpjegoi se zbatimi i procedurës është punë e Shërbimit, ndërsa Këshilli voton vetëm për nevojën.

Z. Petrushevski tha se kjo është vërejtje standarte e z.Trajçev kur ka vetëm një ofertë dhe rekomandoi që Shërbimi në të ardhmen të përpiqet të ofrojë më shumë oferta për furnizimin.

Udhëheqësja e Sektorit për përkrahjen e punës së Drejtorit dhe Këshillit – shefja e kabinetit mr. Dragica Ljubevska shpjegoi se ka kërkuar informacion nga njësia kompetente se pse në materiale ka vetëm një ofertë. Kolegët i kanë dhënë sqarim se për këtë shërbim janë kontaktuar disa kompani, por përgjigja e tyre ka qenë se nuk janë të interesuar për paraqitje të ofertës.

Z. Petrushevski tha se korrespodenca me kompanitë ka mundur të dorëzohet në materiale dhe deklaroi se do të mbështesë furnizimin.

Këshilli i Agjencisë njëzëri dha miratimin që drejtori i Agjencisë të marrë Vendim për furnizim të shërbimit – Mirëmbajta e aparateve të kafesë për nevojat e Agjencisë, me vlerë të parashikuar nën kufijtë e vlerës për zbatimin e Ligjit për furnizim publik, në shumë prej 60.000,00 denarë pa TVSH, për periudhë prej një viti.

Për realizimin e shërbimit të mësipërm, mjetet sigurohen nga Plani Financiar i Agjencisë për Shërbime Mediatike Audio dhe Audiovizuele për vitin 2024.

**Pika 12**

Udhëheqësi Xhuvareviq shpjegoi dhe Propozimin për dhënien e miratimit për zbatimin e procedurës për furnizim publik - mallra: Leje (licencë) për Firewall. Ai shpjegoi se është një furnizim i rregullt që realizohet çdo vit. Qëllimi i furnizimit është mbrojtja e rrjetit kompjuterik të Agjencisë. Furnizimi është me vlerë të vogël të parashikuar në vlerë prej 200 mijë denarë.

Këshilli i Agjencisë njëzëri miratoi zbatimin e procedurës për furnizim publik - mallra: Licencë për Firewall.

Zbatimi i procedurës për furnizim publik për lëndën - mallra: Licencë për Firewall është paraparë dhe është në pajtim me Planin Financiar për furnizim publik për vitin 2024 të Agjencisë për Shërbime Mediatike Audio dhe Audiovizuele me nr.05-4729/1 datë 22.12.2023, ndërsa mjetet sigurohen nga Plani Financiar i Agjencisë për Shërbime Mediatike Audio dhe Audiovizuele për vitin 2024.

**Pika 13**

**Të ndryshme**

Nuk ka diskutim nën të Ndryshme.

 **Аgjencia për Shërbime Mediatike Audio dhe Audiovizuele**

 **Kryetari i Këshillit,**

 **Lazo PETRUSHEVSKI, d.v.**